Diari Oficial de la Generalitat Valenciana


Sumari del DOGV 8788, del 14-04-2020 (2020/2861)

RESOLUCIÓ de 30 de març de 2020, de la directora general del Sector Públic i Patrimoni, d'acabament i arxivament de l'expedient de declaració administrativa d'hereus abintestat de l'herència de Ramona Estellés Dubón (expedient: ABI 418/2019).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8788

Data del DOGV
:   14-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2861


Data del document
:   30-03-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de març de 2020, de la directora general del Sector Públic i Patrimoni, d'acabament i arxivament de l'expedient de declaració administrativa d'hereus abintestat de l'herència de Ramona Estellés Dubón (expedient: ABI 418/2019). [2020/2861]  
Núm. d'expedient: ABI 418/2019  
Causant: Ramona Estellés Dubón. DNI: \*\*\*0140\*\*  
Lloc i data de la defunció: València, 11 d'agost de 1962  
Últim domicili: València.  
  
Antecedents de fet  
La Conselleria d'Hisenda i Model Econòmic va tindre coneixement, mitjançant un escrit de l'Ajuntament de València, de la defunció sense testar de Ramona Estellés Dubón.  
De les actuacions prèvies va resultar que no constava l'existència d'hereus testamentaris ni legítims, per la qual cosa, en data 2 de desembre de 2019, es va publicar en el Diari Oficial de la Generalitat Valenciana l'Acord de 31 d'octubre de 2019, de la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Ramona Estellés Dubón.  
  
Aquest acord, a més, va ser publicat en la pàgina web de la Conselleria i exposat al tauler d'edictes de l'Ajuntament de València.  
Una vegada revisada la documentació que hi ha en l'expedient, a requeriment de la Delegació d'Economia i Hisenda de la Comunitat Valenciana, es comprova que Ramona Estellés Dubón va morir en 1962. D'acord amb el que es disposa en l'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, respecte de les persones que moren sense hereus a partir de 1982, la competència per a conéixer de les herències intestades correspon a la Conselleria d'Hisenda i Model Econòmic, de la Generalitat Valenciana. Com que Ramona Estellés Dubón va morir en 1962, no és competència d'aquesta Conselleria conéixer de l'expedient.  
  
Fonaments de dret  
En compliment del que es preveu en l'Estatut d'Autonomia de la Comunitat Valenciana; en l'article 43 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les Administracions Públiques, pertoca la terminació de l'expedient per a la declaració d'hereus abintestat per part de la Generalitat respecte a aquesta herència.  
  
En l'exercici de les competències atribuïdes per la normativa aplicable, i sobre la base del que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Arxivar l'expedient de declaració administrativa d'hereus abintestat de Ramona Estellés Dubón, amb l'informe previ favorable de l'Advocacia General de la Generalitat, pels motius exposats més amunt.  
  
Segon  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar aquesta resolució a la Delegació d'Economia i Hisenda de la Comunitat Valenciana, per ser la competent per a conéixer de l'expedient.  
  
Contra la present resolució, que no posa fi a la via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, podrà interposar-se un recurs d'alçada davant de la secretària autonòmica de Model Econòmic i Finançament, en el termini d'un mes, a comptar de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja estat resolt, podrà entendre's que ha estat desestimat i s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos. El termini serà de dos mesos si la resolució és expressa.  
Tot això, sense perjudici que els interessats puguen fer ús, si escau, de qualsevol altre que estimen procedent.  
  
València, 30 de març de 2020.- La directora general del Sector Públic i Patrimoni: Isabel Castelló García.